Αιγίμιος

Ο Αιγίμιος (ή Αιγιμιός), γιος του Δώρου, ήταν γενάρχης και βασιλιάς των Δωριέων της Θεσσαλίας·  ο αρχαιότερος νομοθέτης της δωρικής φυλής σύμφωνα με τον Πίνδαρο.Πίνδαρος, Πυθιόνικοι, I (Ιέρωνι Αιτναίω, άρματι), 120.
γιατί θέλουνε
του Πάμφυλου οι απόγονοι και των Ηρακλειδών,
που κάτω απ' του Ταΰγετου τους λόφους κατοικούν,
πάντα πιστοί στου Αιγιμιού να μένουν τους θεσμούς.
(μτφ. Ιωάννης Γρυπάρης). Βικιθήκη

Όταν οι Λαπίθες με πολυάριθμο στρατό εισέβαλαν στην χώρα του, ο Αιγίμιος ζήτησε τη βοήθεια του Ηρακλή τάζοντας του το ένα τρίτο του βασιλείου του. Ο Ηρακλής νίκησε τους Λαπίθες και σκότωσε τον βασιλιά τους Κόρωνο και τον σύμμαχό του βασιλιά των Δρυόπων  Λαογόρα.Απολλόδωρος, Βιβλιοθήκη, Β΄, 7.7. Βικιθήκη  Το μερίδιο όμως του βασιλείου, που αντιστοιχούσε στην αμοιβή του, το άφησε παρακαταθήκη στον Αιγίμιο με εντολή να το αποδώσει στους απογόνους του και ο ίδιος αναχώρησε για τη Τραχίνα.Διόδωρος ο Σικελιώτης, Ιστορική βιβλιοθήκη, 4.37. Βικιθήκη
Αργότερα ο Ύλλος, ο γιος του Ηρακλή, προσπάθησε επικεφαλής των Ηρακλειδών να καταλάβει την Πελοπόννησο. Σκοτώθηκε όμως σε μονομαχία από τον Έχεμο, τον βασιλιά των Τεγεατών,  και οι Ηρακλείδες γύρισαν προσωρινά πίσω. Μια ομάδα τους κατέφυγε στον Αιγίμιο, ζήτησε πίσω το μερίδιο του βασιλείου που τους είχε κληροδοτήσει ο πρόγονος και γενάρχης τους και εγκαταστάθηκε σ' αυτό.Διόδωρος ο Σικελιώτης, Ιστορική βιβλιοθήκη, 4.58.

Ο Αιγίμιος είχε και δυο γιους, τον Πάμφυλο και τον Δυμάνα,Απολλόδωρος, Βιβλιοθήκη, Β΄, 8.3. από τους οποίους πήραν τα ονόματά τους δύο Δωρικές φυλές: οι Πάμφυλοι και οι Δυμάνες. (Μια τρίτη φυλή, οι Υλλείς, πήρε το όνομά της από τον Ύλλο.)

Τους αγώνες του Αιγίμιου και του Ηρακλή ενάντια στους Λαπίθες και τους Δρύοπες διηγιόταν ένα χαμένο έπος (ο Αιγίμιος), που οι αρχαίοι απέδιδαν άλλοτε στον Ησίοδο και άλλοτε στον Κέρκωπα τον Μιλήσιο.Αθήναιος, Δειπνοσοφισταί, βιβλίον XI. p 503. Perseus (Ath. 11.109) 

 Παραπομπές 

κατηγορία:Πρόσωπα της ελληνικής μυθολογίας
Κατηγορία:Βασιλείς της Θεσσαλίας